เบลเยียมประกาศแผนเปิดเมือง คลายมาตรการล็อกดาวน์คุมโควิด-19
นายกรัฐมนตรีเบลเยียม เผยแผนการผ่อนคลายมาตรการล็อกดาวน์ คุมการระบาดของโควิด-19 อนุญาตให้บางสถานที่และธุรกิจร้านค้ากลับมาเปิดทำการปกตินางโซฟี วีลเมส นายกรัฐมนตรีเบลเยียม เผยแผนการผ่อนคลายมาตรการล็อกดาวน์ หลังจากได้ประกาศใช้มาตรการปิดเมืองมาตั้งแต่ 12 มีนาคม 2563 ที่ผ่านมา โดยยกเลิกข้อจำกัดต่างๆ ภายใต้ข้อแม้ที่ว่า ประชาชนที่มีอายุ 12 ปีขึ้นไปต้องสวมใส่หน้ากากอนามัยในระบบขนส่งสาธารณะ ทั้งนี้ทางรัฐบาลจะอนุญาตให้สถานที่และธุรกิจร้านค้าต่างๆ ทยอยกันเปิดทำการได้ตามปกติ โดยเริ่มตั้งแต่วันที่ 4 พฤษภาคมเป็นต้นไปโดยธุรกิจที่เกี่ยวกับเสื้อผ้า จะเริ่มเปิดร้านในวันที่ 4 พฤษภาคมร้านค้าต่างๆ จะสามารถเปิดร้านได้ในวันที่ 11 พฤษภาคม ขณะที่โรงเรียนจะเปิดทำการเรียนการสอนตามปกติได้ตั้งแต่วันที่ 18 พฤษภาคม ส่วนคาเฟ่และร้านอาหารจะได้รับอนุญาตให้เปิดบริการตั้งแต่วันที่ 8 มิถุนายน เป็นต้นไปอย่างไรก็ตาม ขณะนี้ประเทศเบลเยียมมีผู้ติดเชื้อไวรัสโคโรนาสายพันธุ์ใหม่ หรือ โรคโควิด-19 อยู่ที่45325 ราย มีผู้เสียชีวิต6917 ราศพ ขณะที่มีผู้หายจากการติดเชื้อแล้ว10417 ราย.
นายกรัฐมนตรีเบลเยียม เผยแผนการผ่อนคลายมาตรการล็อกดาวน์ คุมการระบาดของโควิด-19 อนุญาตให้บางสถานที่และธุรกิจร้านค้าเปิดทำการปกติ
โควิด-19,ไวรัสโคโรน่า,COVID-19,โซฟี วิลเมส,นายกรัฐมนตรีเบลเยียม,โควิดเบลเยียม,ไฮไลต์ไวรัสโคโรน่า